Πανδικαστική συγκέντρωση θα πραγματοποιηθεί το Σάββατο, 14 Οκτωβρίου 2017 στις 10 π.μ. στο Εφετείο με θέμα τις περικοπές που έχουν προκύψει με τον τελευταίο νόμο στις συντάξεις των δικαστών.

Την πανδικαστική συγκέντρωση διοργανώνουν 7 δικαστικές ενώσεις με κυρίαρχη την ένωση των συνταξιούχων.

Πριν από λίγες ήμερες, η ένωση συνταξιούχων δικαστικών λειτουργών εξέφρασε την έντονη αγανάκτηση της για τη σημαντική νέα περικοπή των συντάξεων τους , ζητώντας συνάντηση με τον Πρόεδρο της Δημοκρατίας, τον Πρωθυπουργό και τους αρχηγούς των πολιτικών κομμάτων της χώρας, καθώς επίσης και τους προέδρους των Ανωτάτων Δικαστηρίων της χώρας.

Οπως υποστηρίζουν με τον Ν. 4387/2016, μειώνονται κατά 40% οι συντάξεις τους, με αποτέλεσμα η συνολική μείωση (σωρευτικά από της εφαρμογής των μνημονίων), να ανέρχεται σε ποσοστό 74% .